Source: http://saptamana.net/articol/9972-ultima-sansa-pentru-valcea
Timestamp: 2020-08-10 12:07:14+00:00

Document:
Săptămâna în Oltenia: Fotbal, Liga a II-a, CSM Rm.Vâlcea - Şoimii Pâncota - Ultima şansă pentru Vâlcea - Nimeni din Zăvoi, de la conducători, antrenori, jucători şi până la ultimul angajat al clubului, nu are vreo scuză în cazul unei retrogradări mai mult decât ruşinoase
Fotbal, Liga a II-a, CSM Rm.Vâlcea - Şoimii Pâncota
Ultima şansă pentru Vâlcea
Nimeni din Zăvoi, de la conducători, antrenori, jucători şi până la ultimul angajat al clubului, nu are vreo scuză în cazul unei retrogradări mai mult decât ruşinoase
CSM Râmnicu Vâlcea îşi joacă supravieţuirea în Liga a II-a, astăzi, de la ora 18,00, în Zăvoi, în disputa cu Şoimii Pâncota.
Prăbuşită din postura de lider până în play-out, Vâlcea nu s-a regăsit în ultimul timp şi tremură serios pentru menţinerea în eşalonul secund, fiind doar la un punct de locul de baraj, ocupat chiar de Pâncota. Dacă nu câştigă nici azi, CSM îşi complică enorm situaţia în play-out şi poate ajunge chiar în postura de retrogradată directă. Un eşec ar arunca-o deja pe loc retrogadabil, cu şanse mici de salvare, iar o remiză ar fi şi ea negativă, în condiţiile în care urmează o deplasare grea, la Satu Mare.
În cazul retrogradării, nimeni nu ar avea nicio scuză pentru o ruşine atât de mare, de la jucători, antrenori şi până la conducători, în situaţia în care Primăria dă din bani publici 12 miliarde de lei vechi, fără a se implica în vreun fel. Vâlcea are cel mai slab lot de la înfiinţarea clubului, în 2004, dar o retrogradare ar fi o pată enormă pe obrazul tuturor celor implicaţi în fotbalul din Zăvoi. Totuşi, e clar, CSM nu are lot de retrogradare, are salariile la zi, are echipă mai bună decât Pâncota, care vine şi obosită după lungile deplasări din această săptămână, ma trebuie puţină voinţă, concentrare şi un strop de noroc.
Din lotul echipei vâlcene vor lipsi mai vechii accidentaţi D. Geantă, Trabalka, Marian, care are fractură de maxilar, dar şi Firţulescu, care este suspendat. Formaţia din Podgoria arădeană are şi ea probleme, fiind absenţi Crişan, Pascariu şi Suciu sunt accidentaţi.
CSM Râmnicu Vâlcea: Fildan – Vasile, Pârvulescu, I. Stoica, Dumitraşcu – Artean – Luduşan, Piscanu, Dâlbea, Georgescu – C. Stoica. Antrenor Adrian Dulcea
Pîncota: Irimia – Dan, Pavel, Dubeştean, Siminic – Issa – Gâlcă, Leucuţa, Dragalina, Pirtea – M. Ion. Antrenor Zolt Muzsnay
Arbitri: Flavius Roşu (Timişoara) – Damian Antal, George Duţă (ambii din Bacău). Rezervă: Cristian Cătană (Târgovişte).

References: CSM 
 CSM 

CSM 
 CSM 
 CSM 

CSM